Diari Oficial de la Generalitat Valenciana


Sumari del DOGV 3683, del 08-02-2000 (2000/884)

RESOLUCIÓ de 26 de gener de 2000, del director general de l’Institut Valencià de la Joventut, per la qual es convoca la campanya de camps de treball voluntari juvenil per a l’any 2000.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/884


Data del document
:   26-01-2000

Organisme emissor
:   Institut Valencià de la Joventut

Tipus de document
:   Resolució

Descriptors 

:   * ajuda pública
    * promoció cultural
    * treball no remunerat
    * jove
    * vacances

RESOLUCIÓ de 26 de gener de 2000, del director general de l'Institut Valencià de la Joventut, per la qual es convoca la campanya de camps de treball voluntari juvenil per a l'any 2000. [2000/884]
  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, les funcions d'impulsar la prestació de serveis a la joventut i de potenciar el desplegament de les activitats de temps lliure.
  
L'Institut Valencià de la Joventut considera, prenent com a base l'experiència, que els camps de treball són formes adequades per a facilitar als jóvens la possibilitat d'establir contacte amb altra gent i altres formes de cultura, en què s'analitzen els problemes i s'ajude a resoldre'ls tot realitzant una tasca desinteressada al servei d'un col·lectiu.
  
De conformitat amb les funcions que l'article 7 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix al director general de l'IVAJ, resolc:
  
Convocar la Campanya de Camps de Treball Voluntari Juvenil per a l'any 2000, d'acord amb les bases que s'inclouen en l'annex I a aquesta resolució.
  
DISPOSICIÓ FINAL
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aquesta resolució, que posa fi la via administrativa, es podrà interposar potestativament recurs de reposició davant del director General de l'IVAJ o, directament, recurs contenciós administratiu davant del Tribunal Superior de Justícia de la Comunitat Valenciana.
  
El termini per a la interposició del recurs de reposició serà d'un mes comptador a partir de l'endemà de la seua publicació.
  
El termini per a la interposició del recurs contenciós administratiu serà de dos mesos, o deu dies si s'opta per seguir el procediment per a la protecció dels drets fonamentals de la persona, comptadors ambdós a partir de l'endemà de la seua publicació.
  
València, 26 de gener del 2000.- El director general del IVAJ: Carlos Mazón Guixot.
  
ANNEX I
  
Bases de la Campanya de Camps de Treball per a 2000
  
1. Participants
  
1.1. Els jóvens interessats a participar en aquesta campanya hauran de tenir entre els 18 i els 26 anys, ambdós inclosos.
  
1.2. Podran sol·licitar-hi la inscripció tots aquells jóvens que, en iniciar l'activitat corresponent, complisquen els requisits que es marquen.
  
1.3. En els camps de treball organitzats per altres comunitats autònomes i per l'Instituto de la Juventud (INJUVE) del Ministeri d'Afers Socials, les edats de participació seran fixades pels organismes organitzadors.
  
2. Places oferides
  
La relació de places oferides als jóvens en els diferents camps de treball de l'Estat espanyol i de l'estranger s'exposarà dos dies abans de la inscripció a les seus de les oficines de TURIVAJ d'Alacant, de Castelló de la Plana i de València, i als Espais Joves que depenen de l'IVAJ.
  
3. Durada de l'activitat i dels serveis
  
3.1. Les activitats concretes tindran una durada de 15 dies naturals, llevat que, per raons tècniques, se n'aconselle una duració diferent.
  
3.2. L'IVAJ facilitarà l'allotjament dels jóvens, que podrà ser en tendes de campanya o en instal'lacions que s'adequaran a aquesta finalitat.
  
3.3. L'IVAJ proporcionarà l'alimentació dels jóvens, com també les activitats culturals i d'animació que es despleguen durant el torn.
  
3.4. El transport d'incorporació als camps de treball i de tornada als seus domicilis correspondrà als/a les jóvens participants.
  
3.5. Les activitats que es realitzen en altres comunitats autònomes, i també les que es facen a l'estranger a través del Servei Voluntari Internacional de l'INJUVE del Ministeri d'Afers Socials, es regiran per les seues pròpies normatives en tot allò que afecta al tipus d'allotjament, l'alimentació, les hores de treball i l'organització del temps lliure.
  
3.6. En els camps de treball del Servei Voluntari Internacional, l'IVAJ només actuarà com a element d'enllaç entre els jóvens i l'entitat que promou el camp, i no serà responsable de les admissions definitives dels jóvens ni dels canvis de dates o de les suspensions de torns.
  
4. Quotes
  
4.1. L'import de la quota serà l'establit en el moment de la inscripció, el qual s'haurà d'ingressar en el compte bancari indicat en el termini d'un dia comptador a partir del moment en què se li confirme la plaça.
  
4.2. En el cas de places d'altres comunitats autònomes o de les gestionades a través de l'INJUVE del Ministeri d'Afers Socials, la quota que s'haurà d'abonar serà fixada per les susdites entitats, i l'import corresponent s'ingressarà en el compte corrent que tinguen establit.
  
5. Compromís dels participants
  
Els participants en els camps de treball voluntaris es comprometran a:
  
- Treballar desinteressadament els dies i les hores que estipule el projecte del camp en què s'inscriuen.
  
- Col·laborar en el desplegament de la programació de les activitats d'animació i a participar-hi.
  
- Contribuir a l'organització general del camp (tasques de neteja, cuina, administració, etc.).
  
- Respectar les diferents creences, ideologies i diferències personals de totes les persones que participen en el camp.
  
- Romandre al camp des del començament fins al final de l'activitat programada.
  
- Respectar les normes de règim intern i de convivència pròpies de cada camp, que seran entre d'altres les següents:
  
- Acceptar les indicacions de les persones responsables de l'activitat.
  
- Complir els horaris en general.
  
- No utilitzar vehicles particulars durant el temps que dure el camp de treball.
  
6. Procés d'inscripció
  
6.1. Les persones interessades a participar en els camps de treball voluntari juvenil, hauran d'efectuar una preinscripció de l'1 al 31 de març de l'any 2000, a les oficines de TURIVAJ d'Alacant, de Castelló de la Plana i de València, i als Espais Joves dependents de l'IVAJ, per a la qual cosa hauran d'aportar el DNI o passaport.
  
6.2 La inscripció es realitzarà por ordre alfabètic a partir de la lletra que determine el sorteig que es celebrarà el dia 3 d'abril d'enguany a la seu de l'IVAJ de València.
  
6.3. A partir del dia 5 d'abril, s'exposarà a les esmentades oficines l'ordre de formalització d'inscripció que haja correspost després del sorteig i, a més, el resultat del sorteig esmentat s'anunciarà en els mitjans de comunicació.
  
6.4. La inscripció es podrà realitzar en qualsevol de les oficines susdites, indistintament de quin és el lloc on es va realitzar la preinscripció.
  
6.5. Les inscripcions es formalitzaran en un imprés normalitzat (Annex II), des del dia 6 d'abril fins al dia 15 de maig de 2000, ambdós inclosos.
  
6.6. L'endemà de l'adjudicació de la plaça, s'haurà de presentar la documentació següent:
  
a) Justificant de l'abonament de la quota corresponent
  
b) Fotocòpia confrontada del DNI o del certificat de residència a la UE
  
c) Fotocòpia confrontada de la cartilla de la Seguretat Social, o d'una altra de semblant que cobrisca les despeses de qualsevol malaltia que puga sobrevenir durant el transcurs de l'activitat
  
d) Fitxa mèdica de la persona participant segons model (ANNEX III)
  
e) Les/els menors d'edat hauran de presentar el permís patern/matern o de qui tinga la pàtria potestat
  
f) Qualsevol altra documentació que sol'licite l'entitat organitzadora
  
6.7. Als camps que es realitzen a l'estranger, en el cas que es tracte d'un país membre de la Unió Europea, s'haurà d'aconseguir, abans d'assistir al camp, el «Formulari E-111», correctament diligenciat o un document equivalent que permeta obtenir assistència sanitària de caràcter urgent. Quant a la resta de països, per tal d'obtenir assistència sanitària de caràcter urgent caldria tramitar l'assegurança corresponent.
  
6.8. La persona que no es presente el dia i a l'hora que li corresponga realitzar la inscripció o que, a l'endemà, no presente la documentació requerida perdrà el dret a la plaça. Una vegada haja conclòs la inscripció de totes les persones preinscrites, s'hi podran inscriure totes les persones interessades que no passaren aquell tràmit, fins que s'esgoten les places.
  
6.9. La confirmació efectiva de la plaça en un camp de treball de la Comunitat Valenciana es produirà en el moment en què la persona interessada presente a l'oficina on realitzà la inscripció la documentació necessària i el justificant d'ingrés que havia de fer a l'endemà de realitzar-la.
  
7 Renúncia i devolució de quotes
  
7.1. Les sol·licituds de renúncia de plaça i de devolució de la quota es realitzaran sempre per escrit, segons el model que hi ha a tal efecte (ANNEX IV), i es presentaran al registre de la seu central de l'IVAJ de València o de les unitats territorials d'Alacant o de Castelló de la Planam o en qualsevol dels llocs que estableix l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
7.2. Tenint en compte el termini per a realitzar l'ingrés de la quota estipulat a la base 4.1 d'aquesta resolució, s'entendrà que la persona interessada que no haja efectuat l'ingrés corresponent renuncia a la plaça i no originarà cap dret a ocupar-la, exceptuant el que disposa el paràgraf segon de l'article 5 del Decret 73/1991, de 13 de maig.
  
7.3. Podran considerar-se causa no imputable a la persona obligada els supòsits següents, que s'hauran d'acreditar mitjançant document fefaent:
  
Malaltia del jove que li impedisca l'assistència a l'activitat. En aquest cas haurà d'ajuntar un certificat mèdic oficial, emplenat i signat, o un informe hospitalari.
  
Malatia o mort d'un familiar fins al segon grau de consanguinitat o afinitat. En aquest cas s'haurà d'ajuntar un certificat oficial degudament emplenat i signat.
  
Haver trobat un treball, En aquest cas s'haurà d'adjuntar fotocòpia confrontada del contracte de treball o document equivalent.
  
Suspensió de l'activitat.
  
Altres causes de força major, degudament justificades.
  
7.4. Quant al dret de devolució de les quantitats ingressades per a aquest programa, el procediment es realitzarà d'acord amb el Decret 151/1994, de 29 de juliol.
  
7.5. Les devolucions de les quotes de camps de treball organitzats per altres institucions, si escau, es faran d'acord amb les normes que establisquen.
  
8. Modificació del programa